จับตาแนวต้านอาทิตย์นี้ที่1,470-1,475
ความเสี่ยงในแนวโน้มหุ้นโลกในระยะกลางยังเห็นได้อยู่ ตามที่อธิบายในเว็บไซต์ของ KS ในหมวดบทวิเคราะห์ทางเทคนิค เพราะฉะนั้นก่อนที่นักลงทุนจะเพิ่มพอร์ตนั้น ก็ควรรอจนกว่า SET จะสามารถทำทรง HigherLow ในทางเทคนิคให้ได้ก่อน และสามารถยืนเหนือแนวต้าน Q ดังในรูป ตามที่เคยเกิดขึ้นเมื่อวันที่ 22 เม.ย. 2013 ตามที่แสดงในรูป
29 ต.ค. 2565

ความเสี่ยงในแนวโน้มหุ้นโลกในระยะกลางยังเห็นได้อยู่ ตามที่อธิบายในเว็บไซต์ของ KS ในหมวดบทวิเคราะห์ทางเทคนิค เพราะฉะนั้นก่อนที่นักลงทุนจะเพิ่มพอร์ตนั้น ก็ควรรอจนกว่า SET จะสามารถทำทรง HigherLow ในทางเทคนิคให้ได้ก่อน และสามารถยืนเหนือแนวต้าน Q ดังในรูป ตามที่เคยเกิดขึ้นเมื่อวันที่ 22 เม.ย. 2013 ตามที่แสดงในรูป
แปลว่า อย่างน้อยเราก็อยากเห็น SET ยืนเหนือด่าน Q ของอาทิตย์นี้ที่ 1,470-1,475 ก่อนจะเพิ่มพอร์ต และถ้า SET สามารถยืนเหนือแนวต้าน Q ได้นั้น SET ก็อาจทะลุอีกแนวต้านสำคัญที่ 1,492 ซึ่งก็จะจับตาดูและมี Update ให้ในเว็บไซต์ของ KS 
ในแง่ความเสี่ยงนั้น ขณะที่ SET เริ่มเสียทรงที่แนวต้าน Q เราก็ควรมีเส้น Stop เป็น Step ไป ซึ่งก็คือ ให้ลดพอร์ต ถ้า SET หลุด 1,423 ระหว่างวัน และให้ลดพอร์ตอีก ถ้า SET หลุด 1,419 ด้วย
อีกตัวอย่างของความเสี่ยงในระยะกลางของหุ้นโลกก็คือ โดยปกติแล้วการเปลี่ยนแนวโน้มใหญ่ของโลก มักจะเกิดจากการหมุนของเงินโลก ไม่ว่าจะเป็นการหมุนออกจากตลาดพันธบัตรเข้าสู่ตลาดหุ้น หรือหมุนออกจากตลาดหุ้นเข้าสู่ตลาดพันธบัตร ตามที่เราเคยเห็นจากในโค้งสำคัญในอดีต เช่น เมื่อเงินโลกได้หมุนออกจากตลาดหุ้น Nikkei เข้าสู่ตลาดพันธบัตรญี่ปุ่น และเป็นสัญญาณเตือนที่หุ้นโลกหลายตลาดก็ลงลึกด้วยในช่วงนั้น และ ณ ตอนนี้ สิ่งที่เราต้องจับตาและอย่าประมาทก็คือ ราคาพันธบัตร 10 ปีของสหรัฐกำลังแตะแนวรับสำคัญ และดัชนี Dow Jones ก็กำลังเข้าเขต Overbought เมื่อเทียบกับราคาพันธบัตร เพราะฉะนั้นก็ระวังด้วยว่าอาจเกิดการหมุนของเงินออกจากหุ้น Wall Street เข้าสู่ตลาดพันธบัตรได้ ซึ่งเป็นอีกหนึ่งความเสี่ยงในระยะกลางที่เราต้องระวังด้วย จะมีรูปให้ดูใน KS เว็บไซต์ ถึงแม้อาทิตย์นี้แนวโน้มโลกอาจมีลุ้นรีบาวด์ ก็จะเป็นรีบาวด์ระยะสั้นในเขตเสี่ยงระยะกลาง
ในหุ้นหลักบ้านเรานั้น ความเสี่ยงยังคงมีอยู่ในเขต HiRiskHiReturn และสถานการณ์จะดีขึ้นในระยะสั้น ถ้า SET50 สามารถปิดทะลุแนวต้านที่ 992 ได้ ในด้านความเสี่ยง คือ ถ้าแนวรับต่อไปของ SET50 แถวๆ 960-958 รับไม่อยู่ ก็เตรียมเจอแกว่งอีกรอบ กรณีนั้นแนวรับต่อไปอาจมีที่ 945 หรือแถวๆ 900 ส่วนแนวต้านกรณีรีบาวด์ก็มีที่ 980-984 และ 991
สำหรับหมวดพลังงานที่สู้ขึ้นมา กำลังเข้าเขตแนวต้านที่ 21,020-21,200 ที่ต้องขอจับตาและ Update ต่อไป โดยที่ต้องขอดูประกอบก็คือ ด่านของ PTT ที่ 349 ทะลุก็อาจต่อไป 353-355 ส่วนธนาคารก็ยังต้องระวังซิกแซ็กลงต่อไปทดสอบ 509 หรือต่ำกว่านั้น แต่อาจจะดีขึ้นถ้าดัชนีธนาคารสามารถทะลุด่าน 536 กลับขึ้นมายืนได้ ซึ่งเราจะคอยติดตามและ Update ให้ ใน Daily Market Timing ใน www.kasikornsecurites.com
ในหมวดอื่นๆ ที่พยายามรีบาวด์ระยะสั้นช่วงนี้ก็ยังต้องดูด่านเหล่านี้ประกอบด้วย คือ หมวด Petrochemicals ที่กำลังรีบาวด์ขึ้นมา ก็อาจขึ้นต่อไปทดสอบ 924 และ/หรือ 932 แต่ที่ต้องระวังก็คือ ด่าน Cycle ช่วงต้นอาทิตย์นี้ด้วย โดยดูด่านของ PTTGC ที่ 73 และ 75.50 ด้วย ส่วน IVL ก็ดูด่านที่ 18.10 และ 18.30 ทะลุก็อาจต่อไป 18.80 (แต่ระวังถ้าหลุด 17 ลงมา)
หมวด Transportations กำลังพยายามสู้ที่ด่านแถวๆ 178 ทะลุได้รีบาวด์ก็อาจต่อไปทดสอบ 186 แต่ระวังถ้าหลุด 167 ลงมา โดยดูด่านของ AOT ที่ 170 และ 174176 ประกอบด้วย และระวังถ้า AOT หลุด 161 และ 153.50 ลงมา ส่วน THAI ที่หลุดลงมา ก็ระวังถอยลงไปทดสอบ 20.20 และ/หรือ 19.60 ซึ่งเราจะคอยจับตาและ Update ให้ และอื่นๆ ก็จะมี Update รวมทั้ง Chart ต่างๆ ใน Daily Market Timing ใน www.kasikornsecurites.com 
สำหรับทองคำนั้น ถ้าดูแนวโน้มทาง Technical แล้ว แนวโน้มระยะกลางยาวกำลังดูเสี่ยงขึ้น โดยมีแนวรับที่ 1,180 และ 1,076 ถ้ายืนไม่อยู่อาจถอยต่อลงไปทดสอบ 1,000-980 ที่ต้องไปรอดูปฏิกิริยากันอีกที ซึ่งถ้ายืนไม่อยู่จะเป็นสัญญาณเตือนอันตราย ส่วนภาพระยะสั้นที่พยายามรีบาวด์ขึ้นมา ก็มีด่านที่ 1,267 ทะลุได้รีบาวด์อาจต่อไปทดสอบ 1,3021,304 แต่ระวังแกว่งอีกถ้าหลุด 1,225 ลงมา กรณีนั้นแนวรับดูยาก อาจมีที่ 1,1891,180 ส่วนทองบ้านเรา ก็ดูด่านที่ 18,700 ทะลุก็อาจต่อไปทดสอบ 19,380 ระวังด้วยถ้าหลุด 18,300 อาจแกว่งลงไปทดสอบ 17,690 และ/หรือ 17,000 (สามารถติดตามการวิเคราะห์รายวันได้ใน Commodity Derivatives www.kasikornsecurities.com)